open-index/open-wikipedia-markdown huggingface dataset:
சி. அகிலேஸ்வரசர்மா

**சி. அகிலேஸ்வரசர்மா** ஈழத்துச் சிற்றிலக்கியப் புலவர்களிலே சிறப்பாகக் கூறப்படுபவர். சோதிட வல்லுநர். இவர் யாழ்ப்பாணம் மண்டைதீவில் 19ம் நூற்றாண்டின் பிற்பகுதியிலும் 20ம் நூற்றாண்டின் பிற்பகுதியிலும் வாழ்ந்தவர்.

## இவர் இயற்றிய நூல்கள்
* *திருவெண்காட்டுச் சித்திவிநாயகர் ஊஞ்சல்* (1922)
* *திருவெண்காட்டந்தாதி* (1922)
* *திருவெண்காட்டீசர் கும்மி* (1922)
* *முருகன் கீர்த்தனைப் பதிகம்* (19288)
* *நடராஜ பஞ்சரத்தினம்* (1928)
* மதுரை மீனாட்சியம்மன் மீது *பேரின்பக் கீர்த்தனைப் பதிகம்*

## அடிக்குறிப்புகள்


## உசாத்துணை
* பூலோகசிங்கம், பொ., *இந்துக் கலைக்களஞ்சியாம்*, கொழும்பு, 1990

பகுப்பு:ஈழத்துப் புலவர்கள்
ஜீவா

**ஜீவா** என்னும் பெயர் பின்வருபவர்களைக் குறிக்கலாம்:

* ப. ஜீவானந்தம் (முன்னாள் தமிழக பொதுவுடைமை தலைவர்)
* டொமினிக் ஜீவா (ஈழத்து எழுத்தாளர்)
* அந்தனி ஜீவா - (ஈழத்து மலைய எழுத்தாளர்)
* ஜீவா (திரைப்பட நடிகர்)
* ஜீவா (திரைப்பட இயக்குநர்)
* ஜீவா (தெலுங்கு நடிகர்)
* ஜீவா எனும் புனைப்பெயரில் எழுதிய எழுத்தாளர் நாரண. துரைக்கண்ணன்
விவேக் ஒபரோய்

**விவேக் ஒபரோய்** ஓர் இந்தியத் திரைப்பட நடிகர். பிறப்பு செப்டம்பர் 3, 1976. இவர் நடிகரான சுரேஷ் ஒபரோயின் மகன். 2002 இலிருந்து நடித்து வருகிறார். இவர் சமூகத் தொண்டுகளில் ஈடுபடுபவர் என்பதும் குறிப்பிடத்தக்கது.

## இவர் நடித்துள்ள திரைப்படங்கள்
* யுவா
* கால்
* ஓம்காரா
* கம்பெனி
* ரோட்
* சாத்தியா

பகுப்பு:இந்தித் திரைப்பட நடிகர்கள்
பகுப்பு:1976 பிறப்புகள்
பகுப்பு:பிலிம்பேர் விருதுகள் வென்றவர்கள்
பகுப்பு:வாழும் மக்கள்
ஜீவா (திரைப்பட இயக்குநர்)

**ஜீவா**, (பிறப்பு 21 செப்டம்பர் 1963, இறப்பு 25 ஜூன் 2007)இந்தியத் திரைப்பட ஒளிப்பதிவாளர், இயக்குநர் ஆவார்.

இவர் பல இளம் நடிகர்களை அறிமுகப்படுத்தியும் உள்ளர். ஷாம், ஆர்யா, வினய், அசின், தனிஷா(தமிழில்) ஆகியோர் இவரின் அறிமுகங்களே. இசையமைப்பாளர் ஹாரிஸ் ஜெயராஜை தனது படங்களுக்கு பயன்படுத்தும் இவர் பல சிறந்த இசை வெளியீடுகளையும் வெளியிட்டுள்ளார் (12B, உள்ளம் கேட்குமே, உன்னாலே உன்னாலே). இவர் ரஷ்யாவில் மாரடைப்பினால் 44 ஆவது வயதில் மரணமடைந்தார்.

## திரைப்படங்கள்
### இயக்குநராக
* 2001 *[[12 பி (திரைப்படம்)|12 பி]]* 
* 2003 *ரன்* (ஹிந்தி) 
* 2005 *உள்ளம் கேட்குமே* 
* 2007 *[[உன்னாலே உன்னாலே]]*
* 2008 *[[தாம் தூம்]]* - முடிவடையவில்லை.

### ஒளிப்பதிவாளராக
* 1993 *[[ஜென்டில்மேன்]]*
* 1994 *[[காதலன்]]*
* 1995 *[[ஆசை (1995 திரைப்படம்)|ஆசை]]*
* 1996 *[[இந்தியன் (1996 திரைப்படம்)|இந்தியன்]]*
* 1997 *[[உல்லாசம்]]*
* 1999 *[[வாலி (திரைப்படம்)|வாலி]]*
* 2000 *[[குஷி (திரைப்படம்)|குஷி]]*
* 2000 *[[சிநேகிதியே]]*
* 2001 *[[12 பி (திரைப்படம்)]]*
* 2002 *[[ரன் (திரைப்படம்)|ரன்]]*
* 2005 *[[சச்சின் (திரைப்படம்)|சச்சின்]]*
* 2005 *உள்ளம் கேட்குமே*
* 2005 *[[சண்டக்கோழி]]*
* 2007 *[[உன்னாலே உன்னாலே]]*
* 2008 *[[தாம் தூம்]]*

பகுப்பு:இந்தியத் திரைப்பட இயக்குநர்கள்
பகுப்பு:திரைப்பட ஒளிப்பதிவாளர்கள்
பகுப்பு:1963 பிறப்புகள்
பகுப்பு:2007 இறப்புகள்
பகுப்பு:தமிழ்த் திரைப்பட இயக்குநர்கள்‎
பகுப்பு:சென்னைத் திரைப்பட இயக்குநர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
டெவோன் அருவி

**டெவோன் அருவி** இலங்கையின் மத்திய மாகாணத்தில்  A7 பெருந்தெருவில் கொட்டகலை - தலவாக்கலை நகரகங்களுக்கிடையில் அமைந்துள்ளது. மகாவலி கங்கையின் முக்கிய கிளையாரான டெவன் ஆற்றில் அமைந்துள்ளது. மொத்தம் 97 மீட்டர் (318 அடி) உயரத்தை பாய்கிறது. இதனை பெருந்தெருவில் இருந்தோ அல்லது இலங்கை தொடருந்தின் கொழும்பு - பதுளை பாதையில் தலவாக்கலை நகருக்கணைமிலோ இதனை பார்வையிட முடியும். இதற்கு அருகாமையில் செயிண்ட். கிளயார் நீர்வீழ்ச்சி, செயிண்ட். அன்றுவ் நீர்வீழ்ச்சி என்பன அமைந்துள்ளன. மேல் கொத்மலை நீர் மின்  திட்டம் காரணமாக இந்நீர்வீழ்ச்சி வறண்டுப்போகும் அபாயத்துக்கு உள்ளாகியுள்ளது. நீர் வீழ்ச்சியில் உச்சியை நாவலப்பிட்டி- தலவாக்கலை பெருந்தெருவின் மூலம் இலகுவாக அடையலாம் மேலும் உச்சியின் அருகே மக்கள் குடியேற்றம் ஒன்றும் உள்ளது. இதன் காரணமாக கடந்த காலங்களில் பலதற்கொலைகள் இந்நீர்வீழ்ச்சியில் நடைபெற்றுள்ளன. The elevation of Devon Falls is  above sea level.

## மேற்கோள்கள்

பகுப்பு:நீர்வீழ்ச்சிகள் - மத்திய மாகாணம், இலங்கை
சதா

**சதா** (பிறப்பு - பெப்ரவரி 17, 1984; இயற்பெயர் - சதாஃவ் முகமது சையது; *Sadaf Mohammed Sayed*) தென்னிந்தியத் திரைப்பட நடிகை ஆவார். தாய்மொழி மராத்தி மொழியானாலும் தமிழ், தெலுங்கு, கன்னடம் ஆகிய மொழிப்படங்களிலும் நடித்துள்ளார். இவர் நடித்த அன்னியன் தமிழ்த் திரைப்படம் பொருளாதார ரீதியாக வெற்றிப்படமாகும்.

## சதா நடித்துள்ள தமிழ்த் திரைப்படங்கள்
* *[[ஜெயம் (திரைப்படம்)|ஜெயம்]]*
* எதிரி (திரைப்படம்)
*
* *[[வர்ணஜாலம்]]*
* அந்நியன் 
* *[[பிரியசகி]]*
* *[[திருப்பதி (திரைப்படம்)|திருப்பதி]]*
* *[[உன்னாலே உன்னாலே]]*
* எலி (திரைப்படம்)

## பிற பணிகள்
சதா ஒரு விலங்குரிமை ஆர்வலரும், விலங்கு மீட்பு ஆதரவாளரும், நனிசைவ வாழ்க்கை முறையினைக் கடைபிடிப்பவருமாவார். இந்திய விலங்குரிமை இயக்கமான பியாப்போ (FIAPO அல்லது Federation of Indian Animal Protection Organisations) அமைப்பின் ஆதரவாளவாகவும் உள்ளார்.

## மேற்கோள்கள்

பகுப்பு:1984 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:இந்திய முஸ்லிம்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:விலங்குரிமை செயற்பாட்டாளர்கள்
பகுப்பு:நனிசைவ ஆர்வலர்கள்
கல்வெட்டியல்

thumb|right|பிரித்தானிய அருங்காட்சியகத்தில் உள்ள ரொசெட்டா கல் (Rosetta Stone).
**கல்வெட்டியல்** அல்லது **சாசனவியல்** (Epigraphy) என்பது, கல் அல்லது வேறு பொருள்களில் வெட்டப்பட்ட அல்லது உலோகங்களில் வார்க்கப்பட்ட எழுத்துகள் தொடர்பான ஆய்வுத்துறை ஆகும். இத்துறை பண்பாடு மற்றும் கால அடிப்படையில் கல்வெட்டுக்களை வகைப்படுத்துவதையும், அவற்றை வாசித்து விளக்குதல், அவற்றிலிருந்து முடிவுகளைப் பெற முயலுதல் என்பவற்றையும் உள்ளடக்குகிறது. கல்வெட்டியல் ஆய்வில் ஈடுபட்டுள்ளவர்கள் **கல்வெட்டியலாளர்** எனப்படுகிறார்கள்.

## பரப்பு

கல்வெட்டியல், தொல்லியலில் பெருமளவு பயன்படுகிறது. ஐக்கிய அமெரிக்க நூலகச் சங்கம் (US Library of Congress), கல்வெட்டியலை, வரலாற்றுத் துறையின் துணைத் துறைகளில் ஒன்றாக வகைப்படுத்தியுள்ளது. 

கல்வெட்டியலின் ஆய்வுப் பரப்பினுள் அடங்கும் எழுதும் முறை பற்றிய விடயம், தனியாக ஆராயப்படுகின்ற, கல்வெட்டில் எழுதப்பட்ட உரையின் இயல்பிலிருந்து வேறுபட்டதாகும். பொதுவாகக் கல்வெட்டுக்கள் பொது மக்களின் பார்வைக்காக வெட்டப்படுவனவாகும். எல்லாக் கல்வெட்டுக்களுமே இவ்வாறு இருக்கவேண்டும் என்பதில்லை. சில பண்பாடுகளில் இவை கடவுளின் பார்வைக்கு எனக் கருதியும் வெட்டப்படுகின்றன. மைசீனியப் பண்பாட்டைச் சேர்ந்த *லீனியர் பி* ("Linear B") என்று அழைக்கப்படும் கல்வெட்டு, பொருளாதார மற்றும் நிர்வாகம் தொடர்பான பதிவுகள் என்று கண்டறியப்பட்டுள்ளது.

## வரலாறு

கல்வெட்டியல் துறை 16 ஆம் நூற்றாண்டில் இருந்து உறுதியான வளர்ச்சி பெற்று வருகிறது. கல்வெட்டியலின் கொள்கைகள் பண்பாட்டுக்குப் பண்பாடு வேறுபட்டுள்ளன. ஐரோப்பியக் கல்வெட்டியல் தொடக்கத்தில், இலத்தீன் கல்வெட்டுகள் தொடர்பிலேயே அதிக கவனம் செலுத்தியது. ஜார்ஜ் ஃபப்ரிசியஸ் (Georg Fabricius) - (1516–1571); ஆகஸ்ட் வில்ஹெல்ம் சம்ப்ட் (August Wilhelm Zumpt) - (1815–1877); தியோடோர் மாம்சென் (Theodor Mommsen) - (1817–1903); எமில் ஹியூப்னெர் (Emil Hübner) - (1834–1901); பிரான்ஸ் கியுமொண்ட் (Franz Cumont) - (1868–1947); லூயிஸ் ராபர்ட் (Louis Robert) - (1904–1985) போன்றவர்கள் இத்துறையில் தனிப்பட்ட பங்களிப்புகளைச் செய்துள்ளனர்.

மாம்சென்னினால் 1863 ஆம் ஆண்டில் தொடங்கப்பட்டட, *கோப்பஸ் இன்ஸ்கிரிப்ஷனம் லட்டினரம்* என்னும் இலத்தீன் கல்வெட்டுக்கள் தொடர்பான தொகுப்பு, போர்க்கால இடையீடுகளைத் தவிர்த்து, இன்றுவரை பெர்லினில் இருந்து வெளியிடப்பட்டு வருகிறது. இலத்தீன் கல்வெட்டுகள் தொடர்பிலான மிகப் பெரியதும், விரிவானதுமான தொகுப்பு இதுவேயாகும். 

கிரேக்கக் கல்வெட்டியல் தொடர்பான நடவடிக்கைகள் வேறொரு குழுவினால் எடுக்கப்பட்டன. 1825 தொடக்கம் 1877 வரையான காலப்பகுதியில், கோப்பஸ் இன்ஸ்கிரிப்ஷனம் கிரீசாரம் (Corpus Inscriptionum Graecarum) என்னும் தொகுப்பும் ஜெர்மனியிலிருந்தே வெளியிடப்பட்டது. பின்னர் வெளியிடப்பட்ட நவீன தொகுப்புக்களினால் இதைப் பலர் தற்போது பயன்படுத்துவதில்லை.

## குறிப்பிடத்தக்க கல்வெட்டுகள்

* ரொசெட்டா கல்
* பெஹிஸ்ட்டன் கல்வெட்டு
* லகுனா செப்பேடு
* ஆபெர்சியஸ் கல்வெட்டு

## மேற்கோள்கள்

பகுப்பு:கல்வெட்டியல்
போபத் அருவி

**போபத் நீர்வீழ்ச்சி** சபரகாமுவாகா மாகாணத்தில் குருவிட்டை நகருக்கு அண்மையில் கொழும்பு - இரத்தினபுரி பெருந்தெருவில் இருந்து 5 கிலோமீட்டர் தொலைவில் அமைந்துள்ளது. களுகங்கையின் முக்கிய கிளையாறான குருகங்கையில் அமைந்துள்ள போபத் நீர்வீழ்ச்சி மொத்தம் 30 மீட்டர் (100 அடி) பாய்கிறது. இதன் பெயர் இதன் வடிவத்தைக் கொண்டு வருவதாகும் (போபத் என்பது சிங்கள மொழியில் அரசமர இலை என்பதைக் குறிக்கும்). இந்நீர்வீழ்ச்சியை குருவிட்டை நகரில் இருந்து தெவிபாகலை கிராமத்துக்குச் செல்லும் பாதையூடாக அணுகலாம். நீர்வீழ்ச்சிக்கருகே உல்லாசப் பிரயாணிகளுக்கான வசதிகள் காணப்படுகின்றன. கொழும்பில் இருந்து 2 மணித்தியாலத்துக்குள் இந்நீர்வீழ்ச்சியை அடையலாம் என்பதால் உள்நாட்டு உல்லாசப்பிரயானிகளிடையே பிரசித்தமான இடமாக காணப்படுகிறது.

## மேற்கோள்கள்

பகுப்பு:இலங்கையின் அருவிகள்
சிரேயா சரன்

**சிரேயா சரன்** (ஆங்கலம்: Shreya Saran) இந்திய திரைப்பட நடிகையாவார். இவர் தனது திரைப்பட வாழ்க்கையை 2001 ஆம் ஆண்டு *இசுதாம்* என்ற தெலுங்குத் திரைப்படத்தில் தொடங்கினார். 2002 ஆம் ஆண்டு *சந்தோசம்*  என்ற வெற்றி தெலுங்குத் திரைப்படத்தில் நடித்ததன் மூலம் தெலுங்கில் பிரபலமனார். இதன் பின்னர் தெலுங்குத் திரைப்படங்களில் முக்கியத் திரைப்பட நடிகர்களுடன் நடித்தார். பின்னர் பாலிவுட்டிலும், கோலிவுட்டிலும் நடிக்கும் வாய்ப்பை  பெற்றார். எனக்கு 20 உனக்கு 18  திரைப்படத்தின் மூலம் தமிழ்த் திரைப்படத்துறைக்கு அறிமுகமானார். 2007 ஆம் ஆண்டு வெளியான சிவாஜி திரைப்படத்தில் ரஜினிகாந்த்துடன் நடித்துள்ளார்.

மார்ச்சு 12, 2018 ஆம் ஆண்டு உருசியாவைச் சேர்ந்த தொழிலதிபரும், டென்னிசு வீரருமான ஆன்ட்ரி கொஸ்சீவை ரகசியத் திருமணம் செய்துக்கொண்டார். இவர்களுக்கு ராதா என்ற பெண் குழந்தை உள்ளது.

## இளமை
சிரேயா சரண் பட்நாகர் ஒரு காயசுதா குடும்பத்தில் 11 செப்டம்பர் 1982 அன்று உத்தரப்பிரதேசம் அரித்துவாரில்,[6] (இப்போது உத்தராகண்டம்) பிறந்தார். இவரின் பெற்றோர் புசுபேந்திர சரண் பட்நாகர் மற்றும் நீரஜா சரண் பட்நாகர். இவரின் தந்தை பாரத் ஹெவி எலக்ட்ரிக்கல்ஸ் லிமிடெட் நிறுவனத்தில் பணிபுரிந்தார். மேலும் இவரின் தாயார் தில்லி பொதுப் பள்ளியில் வேதியியல் ஆசிரியராக இருந்தார். சரண் தனது தாயார் ஆசிரியராகப் பணிபுரிந்த இரண்டு பள்ளிகளிலும் படித்தார். இவருக்கு மும்பையில் வசிக்கும் அபிரூப் என்ற அண்ணன் இருக்கிறார். சரணின் தாய்மொழி இந்தி.

அரித்துவாரில் உள்ள சிறிய நகரமான பாரத மிகு மின் நிறுவன குடியிருப்பில் இவரது குடும்பம் வசித்து வந்தது. பின்னர் தில்லியில் உள்ள சீமாட்டி சிறீ இராம் கல்லூரியில் படித்து இலக்கியத்தில் இளங்கலை பட்டம் பெற்றார்.

சரண் ஒரு சிறந்த நடனக் கலைஞர். இவர் முதலில் தனது தாயால் கதக் மற்றும் ராஜஸ்தானி நாட்டுப்புற நடனத்தில் பயிற்சி பெற்றார். பின்னர் ஷோவனா நாராயணனால் கதக் பாணியில் பயிற்சி பெற்றார். கல்லூரியில் பல நடனக் குழுக்களில் பங்கேற்றார். இவர்கள் தங்கள் நடன நடைமுறைகளில் சமூக பிரச்சினைகளை இணைத்துக்கொண்டனர்.

## படங்கள்

## குறிப்புகள்


## வெளியிணைப்புகள்
* அதிகாரப்பூர்வ இணையத்தளம் 
*  
*சூட்டை கிளப்பும் ஷிரியா  அணுகப்பட்டது ஏப்ரல் 14, 2007

பகுப்பு:தெலுங்குத் திரைப்பட நடிகைகள்
பகுப்பு:1982 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
சுவான் ஆறு

thumb|right|சுவான் ஆறு

**சுவான் ஆறு** மேற்கு ஆஸ்திரேலியாவின் தென்மேற்குப் பகுதியில் பேர்த் நகரை ஊடறுத்துப் பாயும் ஆறு ஆகும். இது டச்சு நாடுகாண் பயணியான வில்லியம் டி விளெமிங் என்பவரால் 1697 இல் பெயரிடப்பட்டது. பதினெட்டுப் பாலங்கள் இந்த ஆற்றினைக் கடக்கின்றன.

பகுப்பு:மேற்கு ஆஸ்திரேலியா
பகுப்பு:ஆஸ்திரேலிய ஆறுகள்
ரொசெட்டாக் கல்

**ரொசெட்டா கல்** (Rosetta Stone) என்பது, கல்வெட்டின் ஒரே பக்கத்தில் இரு மொழிகளில் எழுதப்பட்டிருக்கும் கல்வெட்டுகளை குறிக்கும்.  ஒரே பத்தியை பட எழுத்தையும் (hieroglyphic) உள்ளடக்கிய இரண்டு எகிப்திய எழுத்துமுறைகளிலும், செந்நெறிக் கிரேக்க மொழியிலும் எழுதிய ஒரு கல்வெட்டு ஆகும். இது கிமு 196 ஆம் ஆண்டில் கிரேக்கத் தாலமி வம்சத்தின் எகிப்திய பார்வோன் ஐந்தாம் தாலமியால் வெட்டப்பட்டது. 

1799 ஆம் ஆண்டில் எகிப்தின் மத்தியதரைக் கடற்கரைத் துறைமுகமான ரொசெட்டாவில், இக்கல்வெட்டு பிரெஞ்சுக்காரரால் கண்டுபிடிக்கப்பட்டது. இது 1822 ஆம் ஆண்டில் ஜேன்-பிராங்கோயிஸ் சம்போலியன் (Jean-François Champollion) என்பவரால் வாசித்து மொழிபெயர்க்கப்பட்டது. இக்கல்லின் ஒப்பீட்டு மொழிபெயர்ப்பானது, முன்னர் வாசித்து அறியப்படாத படஎழுத்துக்களை வாசித்து அறிவதற்கு உதவியது. இக்கல்வெட்டு, பலவித வரி நீக்கங்கள் பற்றியும், கோயில்களில் சிலைகள் அமைப்பது தொடர்பான விதிமுறைகளையும் கொண்ட ஒரு ஆணையாகும். 

இந்தக்கல் இதன் அதி உயர்ந்த இடத்தில் 114.4 சதமமீட்டர் அளவும், 72.3 சதமமீட்டர் அகலமும், 27.9 சதமமீட்டர் தடிப்பும் (45.04 அங் x 28.5 அங் x 10.9 அங்) கொண்டது. அண்ணளவாக 760 கிகி (1676 இறாத்தல்) நிறை கொண்ட இது கிரனோடியொரைட்டு (granodiorite) என்னும் கல்வகையைச் சேர்ந்தது ஆகும். இது 1802 ஆம் ஆண்டிலிருந்து இலண்டனில் உள்ள பிரித்தானிய அருங்காட்சியகத்தில் வைக்கப்பட்டுள்ளது.

## அசோகரின் பாக்ராம் கல்வெட்டு

ஆப்கானிஸ்தான் நாட்டின் பர்வான் மாகாணத்தில் உள்ள பாக்ராம்  நகரத்தில்  கிரேக்கம் மற்றும் அரமேய மொழிகளில் எழுதப்பட்ட  அசோகர் கல்வெட்டுக்கள் உள்ளது.

## இவற்றையும் பார்க்கவும்
* கல்தூபி
* சிற்பத்தூண்
* வெற்றித் தூண்
* தூபி
* கல்வெட்டியல்
* 100 பொருட்களில் உலக வரலாறு

## மேற்கோள்கள்


பகுப்பு:கல்வெட்டியல்
பகுப்பு:பண்டைய வரலாறு
பகுப்பு:தொல்பொருட்கள்
பகுப்பு:எகிப்தின் தொல்பொருட்கள்
பெஹிஸ்ட்டன் கல்வெட்டு

**பெஹிஸ்ட்டன் கல்வெட்டு** மூன்று வெவ்வேறுவிதமான ஆப்பெழுத்து (cuneiform) முறைகளில் பழைய பாரசீக மொழி, ஈலமைட்டு, பபிலோனிய மொழி ஆகிய மொழிகளில் எழுதப்பட்ட ஒரே உரையைக் கொண்ட ஒரு கல்வெட்டு ஆகும். படஎழுத்து முறைக்கு ரொசெட்டா கல்வெட்டு எப்படியோ, அப்படியே ஆப்பெழுத்துக்கு இக் கல்வெட்டு ஆகும். ஆப்பெழுத்துக்களை வாசித்து அறிவதில் இக்கல்வெட்டுப் பெரும் பங்காற்றியது. இது ஈரானில் உள்ள கெர்மன்ஷா மாகாணத்தில் உள்ளது.

பிரித்தானிய இராணுவ அலுவலரான சர் ஹென்றி ரோலின்சன் (Sir Henry Rawlinson) என்பவர், 1835, 1843 ஆகிய ஆண்டுகளில் இரண்டு பகுதிகளாக இக் கல்வெட்டை எழுத்துப்பெயர்ப்புச் செய்வித்தார். 1838 ஆம் ஆண்டில், பழைய பாரசீக மொழிப் பகுதியை ரோலின்சனால் மொழிபெயர்க்க முடிந்தது. எலமைட்டு மற்றும் பபிலோனிய மொழிப் பகுதிகள் 1843 ஆம் ஆண்டுக்குப் பின்னர் ரோலின்சனாலும், மற்றவர்களாலும் மொழிபெயர்க்கப்பட்டன. பபிலோனிய மொழி அக்காடிய மொழியின் பிற்கால வடிவம் ஆகும். இரண்டுமே செமிட்டிக் மொழிகள்.

## இவற்றையும் பார்க்கவும்

* கல்வெட்டியல்

## மேற்கோள்கள்

பகுப்பு:கல்வெட்டியல்
பகுப்பு:ஈரானின் உலகப் பாரம்பரியக் களங்கள்
ஆபெர்சியஸ் கல்வெட்டு

**ஆபெர்சியஸ் கல்வெட்டு** (Inscription of Abercius), சமயப் புனிதர்கள் வரலாறு சார்ந்த கல்வெட்டு ஆகும். ஃபிரீஜியாவைச் சேர்ந்த ஹையரோபோலிஸ் பிஷொப் ஆபெர்சியஸ் ரோம் நகருக்குச் சென்றார். அங்கிருந்து திரும்பும் வழியில் சிரியா, மெசொப்பொத்தேமியா ஆகிய நாடுகளூடாகப் பயணம் செய்த அவருக்குப் பல இடங்களில் வரவேற்பு அளிக்கப்பட்டது. ஹையரோபோலிஸ் திரும்பிய சிறிது காலத்திலேயே அவர் காலமானார். எனினும், அதற்கு முன்னரே அவர் தனது கல்லறை வாசகத்தை எழுதி முடித்துவிட்டார். இவ் வாசகத்தின் மூலம் அவர் தான் ரோமில் வாழ்ந்த காலத்தில் பெற்ற அனுபவங்களின் மனப்பதிவுகளை வெளிப்படுத்தினார்.

பகுப்பு:கல்வெட்டியல்

## மேற்கோள்கள்
இறம்பொடை அருவி

**இறம்பொடை நீர்வீழ்ச்சி** இலங்கையின் மத்திய மாகாணத்தில்  கண்டி- நுவரெலியா பெருந்தெருவில் இறம்பொடை  நகருக்கு அண்மையில் அமைந்துள்ளது. மகாவலி கங்கையின் முக்கிய கிளையாறான இறம்பொடை ஆற்றில் அமைந்துள்ளது. மொத்தம் 109 மீட்டர் (358 அடி) உயரத்தில் பாய்கிறது. இதனை பெருந்தெருவில் இருந்து பார்வையிட முடியும். மேல் கொத்மலை நீர் மின்  திட்டம் காரணமாக இந்நீர்வீழ்ச்சி வரண்டுப்போகும் அபாயத்துக்கு உள்ளாகியுள்ளது. நீர் வீழ்ச்சி கொத்மலை நீர்த்தேக்கத்துக்கு அண்மையில் அமைந்துள்ளது.

## External links

## மேற்கோள்கள்

பகுப்பு:நீர்வீழ்ச்சிகள் - மத்திய மாகாணம், இலங்கை
லகுனா செப்பேடு

[right|frame|லகுனா செப்பேடு ([கிபி 900), 16 ஆம் நூற்றாண்டில் ஏற்பட்ட எசுப்பானியக் குடியேற்றத்துக்கு முன் பிலிப்பைன்ஸில் பெருமளவு இந்தியப் பண்பாட்டுத் தாக்கம் இருந்ததைக் காட்டுகிறது.]]
**லகுனா செப்பேடு**, 1989 ஆம் ஆண்டில் பிலிப்பைன்ஸ் நாட்டின் தலைநகரமான மணிலாவிலுள்ள லகுனா டி பே ஏரிப் பகுதியில் கண்டுபிடிக்கப்பட்டது. கி.பி 900 ஏப்ரல் 21 ஆம் தேதிக்குச் சரியான, சக ஆண்டு 822 ஐச் சேர்ந்த ஒரு தேதியும் பொறிக்கப்பட்டுள்ள இச் செப்பேடு சமஸ்கிருதம், ஜாவா மொழி, மலே மொழி, பழைய தகாலாக் ஆகிய மொழிகளில் எழுதப்பட்டுள்ளது. இச் செப்பேடு இதை வைத்திருப்பவரான நம்வாரன் என்பவரை அவர் கொடுக்கவேண்டிய கடனிலிருந்து விடுவிக்கும் ஒரு ஆவணம் ஆகும். இது, மணிலா குடா, இந்தோனீசியாவிலுள்ள மெடான் ஆகிய பகுதிகளைச் சேர்ந்த தொண்டோ, பிலா, புலிலான் ஆகிய இடங்கள் பற்றிக் குறிப்பிடுகிறது. இது அக்காலத்தில் தகாலாக் மொழி பேசிய மக்களுக்கும், ஜாவாவின் ஸ்ரீ விஜயப் பேரரசுக்கும் இடையில் வலுவான தொடர்புகள் இருந்ததைக் காட்டுகிறது. இச் செப்பேடு இப்பொழுது பிலிப்பைன்ஸ் தேசிய அருங்காட்சியகத்தில் உள்ளது.

## இவற்றையும் பார்க்கவும்

* கல்வெட்டியல்
* செப்பேடுகள்
* தமிழ்ச் செப்பேடுகள்
* இந்தியச் செப்பேடுகள்
* வட்டெழுத்து

பகுப்பு:செப்பேடுகள்
பகுப்பு:கல்வெட்டியல்
பகுப்பு:பிலிப்பீன்சின் வரலாறு
பம்பரக்கந்தை அருவி

thumbnail|வலது|பம்பரக்கந்தை நீர்வீழ்ச்சி
**பம்பரக்கந்தை அருவி** இலங்கையின் ஊவா மாகாணத்தில் அமைந்துள்ள அருவியாகும். 263 மீட்டர் பாய்ச்சலை உடைய பம்பரக்கந்தை அருவி இலங்கையின் மிக உயரமான அருவியாகும். கொழும்பு - பண்டாரவளை பெருந்தெருவிலிருந்து 6 கிலோமீட்டர் தொலைவில் காட்டில் அமைந்துள்ளது. உல்லாசப் பிரயாணிகள் குறைவாகவே வருகை தருகின்றனர். 

## மேற்கோள்கள்


## வெளியிணைப்புகள்
* பிலிகர் தளத்தில் படிமங்கள்

பகுப்பு:இலங்கையின் அருவிகள்
பகுப்பு:பதுளை மாவட்டம்
அஜய் தேவ்கான்

**அஜய் தேவ்கான்** () (பிறப்பு: ஏப்ரல் 2, 1969) ஒரு பிரபல இந்தி நடிகர். தொண்ணூறுகளின் ஆரம்பத்திலிருந்து நடித்து வருகிறார். இவர் தில்லியில் வசித்த பஞ்சாபிக் குடும்பத்தில் பிறந்தார். இவரது பூர்வீகம் அம்ரித்சர் ஆகும். இவரது குடும்ப உறுப்பினர்கள் மும்பை திரைத் தொழிலில் ஈடுபட்டு இருந்தார்கள்.  அஜய் தேவ்கான் 1999 ஆம்  ஆண்டு பிப்பிரவரி 24 ஆம் திகதியில்  கஜோலைத் திருமணம் செய்து கொண்டார். இவர்களுக்கு ஒரு மகள் உள்ளார். மேலும் இவர் சாக்ம் மற்றும் தி லெசன்ட் ஆஃப் பகத்சிங் ஆகிய திரைபடங்களுக்காக சிறந்த நடிகருக்கான இரண்டு தேசிய விருதுகள் வாங்கியிருக்கிறார்.

## உசாத்துணை

பகுப்பு:இந்தித் திரைப்பட நடிகர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்ற கலைத் துறையினர்
முக்கேஷ் கண்ணா

thumb|Right|200px|முக்கேஷ் கண்ணா
முக்கேஷ் கண்ணா ஒரு பிரபல இந்திய தொலைக்காட்சி மற்றும் திரைப்பட நடிகர். இந்தியாவில் மிகவும் பிரபலமான சக்திமான் தொடரில் நடிக்கிறார். பல திரைப்படங்களிலும் தொலைக்காட்சித் தொடர்களிலும் காவல்துறை அதிகாரியாக நடித்துள்ளார்.

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
அக்சய் கண்ணா

**அக்சய் கண்ணா** (பிறப்பு ஏப்ரல் 4, 1975) ஒரு பிரபல இந்தி நடிகர். தயாரிப்பாளரும் நடிகருமான வினோத் கண்ணாவின் மகன் ஆவார். நடிகர் ராகுல் கண்ணாவின் சகோதரராகவும் இவர் அறியப்படுகிறார்.  1997 ஆம் ஆண்டில்  கதாநாயகனாகத் தனது தந்தை தயாரித்த திரைப்படத்தில் அறிமுகமானார்.

மும்பை பன்னாட்டு பள்ளியில் இவர் பயின்றார். பின்னர் ஊட்டி லவ்டேலில் உள்ள லாரன்சு பள்ளியில் தனது 11ஆவது & 12ஆவது வகுப்புகளைப் படித்தார். இவரின் தாயார் கீதாஞ்சலி தலேயர்கான்  பார்சி இனத்தைச் சேர்ந்தவராவார்.
## மேற்கோள்கள்

## புற இணைப்புகள்

* 

பகுப்பு:இந்தித் திரைப்பட நடிகர்கள்
பகுப்பு:1975 பிறப்புகள்
பகுப்பு:வாழும் மக்கள்
தியலும அருவி

**தியலும நீர்வீழ்ச்சி** (*Diyaluma Falls*) இலங்கையின் ஊவா மாகாணத்தில் கிரிந்தி ஆற்றில் கிளையாறான புங்கள ஆற்றில் அமைந்துள்ள ஒரு நீர்வீழ்ச்சியாகும்.இது மொத்தம் 220 மீட்டர் பாய்ச்சலைக் கொண்டது. இது கொழும்பு - கல்முனை பெருந்தெருவில் கொஸ்லந்தைக்கும் வெல்லவாயவுக்கும் இடையில் அமைந்துள்ளது. பாதையில் இருந்தபடியே இதனைக் காணலாம். இலங்கையின் இரண்டாவது உயரமான இந்நீர்வீழ்ச்சி சில வேளைகளில் இலங்கையின் உயரமான நீர்வீழ்ச்சி என தரப்படுத்தப்படுவதும் உண்டு. உலர் வலயத்தில் அமைந்திருந்தாலும் இதன் நீரூற்றுகள் இலங்கையின் ஈரவலயத்தில் இருந்தே தோன்றுவதால் ஆண்டு முழுவதும் நீர் பாய்கிறது. பூனாகலை ஆற்று வழியாக வரும் அருவியே நீர்வீழ்ச்சியாகப் பாய்கிறது.

## மேற்கோள்கள்


பகுப்பு:இலங்கையின் அருவிகள்
பகுப்பு:ஊவா மாகாணம்
பகுப்பு:பதுளை மாவட்டம்
தமிழ்ச் செப்பேடுகள்

**தமிழ்ச் செப்பேடுகள்**, பல்வேறு தென்னிந்திய அரச மரபினரால், தனிப்பட்டவர்களுக்கும், பொது நிறுவனங்களுக்கும் வழங்கப்பட்ட, ஊர்கள், வேளாண்மை நிலங்கள் மற்றும் வேறு கொடைகள் குறித்த பதிவுகள் ஆகும்.  தமிழ் நாட்டின் வரலாற்றை மீளுருவாக்கம் செய்வதில் இச் செப்பேடுகள் பற்றிய ஆய்வுகள் முக்கியமானவை ஆகும். தமிழ்ச் செப்பேடுகள் தொடர்பான கொடைகள் கி.பி 10 ஆம் நூற்றாண்டு தொடக்கம் 19 ஆம் நூற்றாண்டு வரையிலான காலப்பகுதியைச் சேர்ந்தவையாகக் காணப்படுகின்றன. இவை பெரும்பாலும், சாளுக்கியர், சோழர், விசயநகர அரசர்களின் காலத்தைச் சேர்ந்தவை. மத்தியகாலத் தென்னிந்தியாவின் சமூக நிலை பற்றி அறிவதற்கு உதவுவதால் இவை கல்வெட்டியல் தொடர்பில் மிகப் பெறுமதியானவை. அத்துடன், தென்னிந்திய அரச மரபினர் தொடர்பான வரலாற்றில் காணப்படும் இடைவெளிகளை நிரப்புவதிலும் இவை பெரிதும் துணை புரிகின்றன.

## தென்னிந்தியக் கல்வெட்டுக்கள்

பெரும்பாலான தமிழ் நாட்டுக் கல்வெட்டுக்கள் தமிழிலேயே வெட்டப்பட்டுள்ளன. ஆனால் 6 ஆம் நூற்றாண்டு தொடக்கம் கல்லில் வெட்டப்பட்ட கல்வெட்டுக்கள் சமசுகிருத மொழியிலும் உள்ளன. சில இரு மொழியிலும் உள்ளன. கடந்த 120 ஆண்டுகளில் பல நூற்றுக்கணக்கான கல்வெட்டுக்கள் தென்னிந்தியாவில் கண்டுபிடிக்கப்பட்டுள்ளன. பேராசிரியர் ஈ. ஆழ்ச்சு (E. Hultzsch), மதராசு அரசின் கல்வெட்டியலாளராக பணியேற்றதன்பின், 1886 ஆம் ஆண்டின் பிற்பகுதியில் இருந்து தென்னிந்தியக் கல்வெட்டுக்களை முறையாகச் சேகரிக்கத் தொடங்கினார்.

மிகப் பழைய செப்பேடு கி.பி 10 ஆம் நூற்றாண்டைச் சேர்ந்தது. லேடன் செப்பேடுகள், முதலாம் இராசேந்திர சோழனின் திருவாலங்காட்டுச் செப்பேடு, சுந்தர சோழனின் அன்பில் செப்பேடு, வீரராசேந்திர சோழனின் கன்னியாகுமரிச் செப்பேடு, என்பவை கண்டுபிடித்து வெளியிடப்பட்டவற்றுள் அடங்குவனவாகும்.

## இவற்றையும் பார்க்கவும்
* எசாலம் செப்பேடுகள்
* செப்பேடுகள்
* வட்டெழுத்து
* பண்டைய இந்தியக் கல்வெட்டுக்கள்
* லகுனா செப்பேடு
* இந்தியச் செப்பேடுகள்

## மேற்கோள்கள்

பகுப்பு:தமிழ்ச் செப்பேடுகள்
பகுப்பு:இந்தியத் தொல்லியல்
பகுப்பு:இந்திய வரலாற்றுவரைவியல்
தமிழ்மணம்

**தமிழ்மணம்**, [(Tamilmanam)](https://(Tamilmanam.in)) மாதம் ஒருமுறை வெளிவரும் ஒரு பல்துறைப் பன்னாட்டு இணையத் தமிழ் ஆய்விதழ் . இந்தியாவிலிருந்து வெளிவரும் இந்த இதழ் தமிழாய்வுத்துறையில் ஈடுபாடு கொண்ட ஆராய்ச்சியாளர்கள், கல்வியாளர்கள் மற்றும் மாணவர்களுக்கு ஒரு முக்கியமான தளமாக விளங்குகிறது..

தமிழ் மொழியின் சமகால வளர்ச்சிகளைப் பாராட்டுதல் மற்றும் புரிதலை வளர்ப்பதை நோக்கமாகக் கொண்டுள்ளது. நாட்டுப்புறக் கலை, கோவில் கலை, சித்த மருத்துவம், மொழியியல், இலக்கிய விமர்சனம், தமிழ் இலக்கியத்தின் அம்சங்கள், உளவியல், பெண்ணியம், ஒப்பீட்டு ஆய்வுகள், உலகளாவிய மொழிபெயர்ப்பு இலக்கியம் மற்றும் பிற துறைகள் உள்ளிட்ட தமிழ் மொழி மற்றும் இலக்கிய கலாச்சாரத்தின் வளமான ஆய்வுகளில் இந்த இதழ் கவனம் செலுத்துகிறது.

## வெளி இணைப்புகள்
* தமிழ்மணம்
* TAMILMANAM நிர்வாகக் குழு

பகுப்பு:தமிழ் வலைப்பதிவுத் திரட்டிகள்
கேயுபுண்டு

right|200px

கே மேசைத் தள பணிச்சூழலை அடிப்படையாகக் கொண்ட, கட்டற்ற இயக்குதளம், **[http://kubuntu.com/ கேயுபுண்டு]** ஆகும். இது உபுண்டுவினை அடிப்படையாகக் கொண்டது. வருடத்திற்கு இரு முறை வெளியிடப்பட்டு, ஒவ்வொரு வெளியீட்டுக்கும் குறைந்தது பதினெட்டு மாதங்களுக்கு பாதுகாப்பு தொடர்பான மேம்பாட்டு பொதிகளை இலவசமாக வழங்குகின்றது. இதன் காரணமாக பயனர் ஒருவர் எதிர்பார்க்கக் கூடிய பாதுகாப்பான மற்றும் நிலையானதொரு கணினிப் பணிச்சூழலை தருகின்றது. இதன் சமூகம் சார்ந்த உருவாக்க முறையும் எவ்விடத்தும் கிடைக்கக் கூடிய தன்மையும் "அனைவருக்கும் மானுடம்" என்ற கோட்பாட்டினை அடிப்படையாகக் கொண்டது.

கேயுபுண்டுவின் சமூகம் இல்லையெனில் கேயுபுண்டுவே இல்லையெனச் சொல்லலாம். ஏனெனில் பன்முகத்தன்மை வாய்ந்த பயனர்களைக் கொண்ட இச்சமூகமே இதனை நிர்மாணித்து உருவாக்கி செயல்படுத்தவும் செய்கின்றது. தனி நபர்களும் குழுக்களும் இதற்கான நிரல்களையும் கலைப் பொருட்களையும் ஆவணங்களையும் தொழில்நுட்ப உதவியினையும் வழங்குவதோடு நில்லாது கேயுபுண்டுவினை பலதரப் பட்ட மக்களிடையே கொண்டு சேர்க்கவும் செய்கிறார்கள். இத்திட்டத்திற்கு பங்களிக்க விரும்பினால் கேயுபுண்டு பங்களிப்புகள்   பக்கத்தின் உதவியினை நாடவும்.

கேயுபுண்டு மற்றும் உபுண்டு திட்டங்களுக்கான ஆதரவினை வழங்கும் நிறுவனம் கனோனிகல் ஆகும். இந்நிறுவனம் குனு/ லினக்ஸ் மென்பொருட்களை விநியோகிப்பதில் உலகளவில் முன்னணி வகிக்கின்றது. உபுண்டு மற்றும் கேயுபுண்டுவிற்கான முழுமையான வர்த்தக ரீதியான ஆதரவினையும் கனோனிகல் நிறுவனம் நல்குகிறது.

## கேயுபுண்டுவிற்கான உதவிகளைப் பெற்றிட

    * கேமெனுவிலிருந்து -> உதவி யினை தேர்வு செய்வதன் மூலம் கேயுபுண்டுவிற்கான உதவிப் பக்கங்களை அடையலாம்.
    * உபுண்டு ஆவணமாக்கலுக்கான உத்தியோகப்பூர்வ இணையதளம்
    * சமூகம் சார்ந்த ஆவணமாக்கம்
    * மடலாடற் குழுக்கள்
    * உபுண்டு விவாதத் தளம் மற்று கேயுபுண்டு விவாதத் தளம்
    * நிகழ் இணைய உரையாடல் (IRC)
          o வழங்கி: chat.freenode.net
          o வாயில்: #kubuntu
    * உத்தியோகப் பூர்வ ஆதரவு
    * உபுண்டு தமிழ் குழுமம்

## கேயுபுண்டுவில் தமிழ் வசதிகள்

கேயுபுண்டுவினை நிறுவ ஒன்றன் பின் ஒன்றாகக் கீழ்காணும் பக்கங்களின் துணையினை நாடவும்...

 http://ubuntuforums.org/showthread.php?t=408590
 http://ubuntuforums.org/showthread.php?t=409311

கேயுபுண்டுவில் தமிழ் உள்ளீட்டு வசதிகள் கிடைக்கப் பெற...

 http://ubuntuforums.org/showthread.php?t=409379

கேயுபுண்டு எட்ஜியினை அடிப்படையாகக் கொண்டு இவ்வாவணங்கள் உருவாக்கப் பட்டுள்ளன.

பகுப்பு:உபுண்டு (இயக்குதளம்)
பகுப்பு:X86-64 லினக்சு வழங்கல்கள்
பகுப்பு:2005 மென்பொருள்
கிழுமத்தூர்

**கிழுமத்தூர்** என்பது பெரம்பலூர் மாவட்டம் குன்னம் வட்டம் வேப்பூர் ஒன்றியத்தில் அமைந்துள்ள கிராமம் ஆகும். கடலூர் பெரம்பலூர் மாவட்டங்களுக்கு எல்லையான வெள்ளாற்றிக்கும் மற்றும் சின்னாற்றிற்கும் இடைப்பட்ட பகுதியில் அமைந்துள்ள வளமான கிராமங்களில் குறிப்பிடத்தக்க ஊர் கிழுமத்தூர் ஆகும்.

## கிழுமத்தூர்  ஊராட்சியில் உள்ள கிராமங்கள்.
1.கிழுமத்தூர்.
2.கிழுமத்தூர்.குடிக்காடு.
3.கைப்பெரம்பலுார்.
4.கோவிந்தராஜப்பட்டிணம்.

பகுப்பு:பெரம்பலூர் மாவட்டத்திலுள்ள கிராமங்கள்
அலுபொல அருவி

**அலுபொல நீர்வீழ்ச்சி** இலங்கையின் சபரகமுவா மாகாணத்தில் இரத்தினபுரி நகரில் இருந்து  27 கிலோமீட்டர் தொலைவில் அமைந்துள்ளது. இது அருகாமையில் உள்ள தேயிலைப் பெருந்தோட்டத்தின் பெயரால் அழைக்கப்படுகிறது. அலுபொல நீர்வீழ்ச்சி வளவை ஆற்றின் கிளையாறான வேவல் ஆற்றில் அமைந்துள்ளது இது பதுருகல மலையின் தெற்குச் சாய்வில் உள்ள களுகல்தோவ என்னும் இடத்தில் இருந்து ஊற்றெடுக்கிறது. உலர் பருவத்திலும் நீர்வீழ்ச்சி தொடர்ந்து பாய்கிறது. இந்நீர்வீழ்ச்சியை மறித்து கட்டப்ப்பட்டுள்ள சிறிய அணைக்கட்டு ஒன்றின் மூலம் அருகிலுள்ள வேவல் தேயிலைப் பெருந்தோட்டத்துக்கான மின்சாரம் பிறப்பிக்கப்படுகிறது. மேலும் அணைக்கட்டில் இருந்தான நீர் தேயிலை தொழிற்சாலைகளுக்கும் வழங்கப்படுகிறது. நீர்வீழ்ச்சிக்கருகாமையில் இரத்தினக்கல் அகழ்வுகள் காரணமாக மண்ணரிப்பு ஏற்படுகிறது. நீர் வீழ்ச்சியில் ஏற்படும் திடீர் நீரோட்டங்களால் விபத்துக்கள் ஏற்பட்டுள்ளன. 

## சூழற்தொகுதி
நீர் வீழ்ச்சிக்கு மேற்பகுதியில் சாம்பர் மான், மரை, பன்றி மற்றும் ஊர்வன போன்றன வசிக்கின்றன நீர் வீழ்ச்சியின் கீழ்ப்பகுதியில் அட்டைகள் செறிந்து வாழ்கின்றன். நீர் வீழ்ச்சியின் கீழ்ப் பகுதியில் சிறிய நீர்வீழ்ச்சியான அல்கெட்டிய நீர் வீழ்ச்சி அமைந்துள்ளது.

## போக்குவரத்து

நீர்வீழ்ச்சி சிவனொளிபாதமலைக் காட்டின் எல்லையில் அமைந்துள்ளது. அருகில் உள்ள முக்கிய நகரம் இரத்தினபுரி நகரமாகும். இரத்தினபுரி நகரில் இருந்து பம்பரகொட்டுவ அல்லது வேவல் தோட்டத்துக்கான பேருந்தில் அல்வத்துர வரைச் சென்று அங்கிருந்து சந்தியில் இடதுபக்க பாதையில் செல்வதன் மூலம் நீர் வீழ்ச்சியை அடையலாம்.

## சான்றுகள்
*அலுப்பொல நீர்வீழ்ச்சி

பகுப்பு:இலங்கையின் அருவிகள்
குல்சாரிலால் நந்தா

**குல்சாரிலால் நந்தா** (*Gulzarilal Nanda*; 4 சூலை 1898 – 15 சனவரி 1998) இந்திய அரசியல்வாதியும், தொழிலாளர் சிக்கலில் நிபுணத்துவம் பெற்ற பொருளாதார அறிஞரும் ஆவார். இவர் இரண்டு முறை தலா 13 நாட்கள் இந்தியாவின் இடைக்கால பிரதமராக இருந்துள்ளார். 1964 இல் ஜவகர்லால் நேரு இறந்தபொழுது முதல் முறையும், 1966 இல் லால் பகதூர் சாஸ்திரி இறந்தபொழுது இரண்டாவது முறையும் இடைக்கால பிரதமராக பதவி வகித்தார்.

இவர் காந்தியின் கொள்கைகளை கடைபிடிக்கும் காந்தியவாதி ஆவார். இந்திய அரசு இவருக்கு 1997இல் பாரத ரத்னா விருது கொடுத்து கௌரவித்தது.

நந்தா சூலை 4, 1898 இல் பஞ்சாப் மாகாணத்திலுள்ள சியால்கோட் என்னுமிடத்தில் இந்து கட்ரி குடும்பத்தில் பிறந்தார். சியால்கோட் தற்போது பாகிஸ்தான் பஞ்சாபில் உள்ளது. நந்தா லாகூர், ஆக்ரா மற்றும் அலகாபாத் நகரங்களில் படித்தார்.

## இவற்றையும் பார்க்கவும்

* இந்தியப் பிரதமர்கள்
* பிரபல இந்தியர்களின் பட்டியல்

## மேற்கோள்கள்
 

## வெளி இணைப்புகள்
*இந்தியப் பிரதமரின் அதிகாரப்பூர்வ வலைத்தளம்
*இந்தியப் பிரதமர்களின் தபால் தலைகள்
*இந்தியப் பிரதமர் 

பகுப்பு:1898 பிறப்புகள்
பகுப்பு:1998 இறப்புகள்
பகுப்பு:இந்திய அரசியல்வாதிகள்
பகுப்பு:இந்தியப் பிரதமர்கள்
பகுப்பு:பாரத ரத்னா விருது பெற்றவர்கள்
பகுப்பு:இந்திய வெளிவிவகாரத்துறை அமைச்சர்கள்
பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
மொரார்ஜி தேசாய்

**மொரார்சி ரன்சோதிசி தேசாய்** (29 பிப்ரவரி 1896 - 10 ஏப்ரல் 1995) இந்திய விடுதலைப்போராட்ட வீரரும், இந்திய பிரதமரும், இந்திய அரசியல்வாதியும் ஆவார். இவர் இந்திய தேசிய காங்கிரஸ் கட்சியில் அமைச்சராக இருந்து வெளியேறி பின்பு காங்கிரஸ் கட்சியில் இந்திரா காந்தியின் வாரிசு அரசியலையும், பல அதிகார மீறல் செயல்களையும், அவர் அப்போது கொண்டு வந்த நெருக்கடி நிலையை எதிர்த்த காங்கிரஸ் கட்சியின் முதல் எதிர்கட்சியான ஜனதா கட்சியில் பிரதமர் ஆனார். இந்திய குடிமகனுக்கு வழங்கப்படும் உயரிய விருதான பாரத ரத்னாவையும் பாகிஸ்தான் குடிமகனுக்கு வழங்கப்படும் உயரிய விருதான நிசான்-இ-பாகிஸ்தானையும் பெற்ற ஒரே இந்தியர் இவரே.

## இளமைக் காலம்
மொரார்ஜி தேசாய் பம்பாய் மாகாணத்தை சேர்ந்த படெலி என்னும் ஊரில் பிறந்தார். இது தற்போது குஜராத்தில் உள்ளது. மும்பையை சேர்ந்த வில்சன் கல்லூரியில் படிப்பை முடிந்தவுடன் குஜராத்தில் குடிமுறை அரசுப்பணியில் (civil service) இணைந்தார். பின்பு அப்பணியை விட்டு விலகி ஆங்கில அரசுக்கு எதிராக நடைபெற்ற ஒத்துழையாமை இயக்கத்தில் கலந்து கொண்டார். விடுதலைப்போராட்ட காலத்தில் பல ஆண்டுகளை சிறையில் கழித்தார். இவர் சிறந்த கொள்கை பிடிப்புள்ளவராகவும் தலைமை பண்பு உள்ளவராகவும் இருந்ததால் விடுதலைப்போராட்ட வீரர்களிடமும் குஜராத் பகுதி காங்கிரஸ் கட்சியினர் இடையேயும் செல்வாக்கு பெற்ற தலைவராக விளங்கினார். 1934 மற்றும் 1937 ல் நடந்த பாம்பே மாகாண தேர்தல்களில் தேர்ந்தெடுக்கப்பட்டு வருவாய் துறை அமைச்சராகவும் உள்துறை அமைச்சராகவும் பணியாற்றினார்.

## இவற்றையும் பார்க்கவும்

* இந்தியப் பிரதமர்கள்
* பிரபல இந்தியர்களின் பட்டியல்

## வெளி இணைப்புகள்
* இந்தியப் பிரதமரின் அதிகாரப்பூர்வ வலைத்தளம்
* இந்தியப் பிரதமர்களின் தபால் தலைகள்
* இந்தியப் பிரதமர் 

பகுப்பு:இந்திய அரசியல்வாதிகள்
பகுப்பு:இந்தியப் பிரதமர்கள்
பகுப்பு:பாரத ரத்னா விருது பெற்றவர்கள்
பகுப்பு:இந்திய நிதியமைச்சர்கள்
பகுப்பு:1896 பிறப்புகள்
பகுப்பு:1995 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:காந்தியவாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:குஜராத் மக்கள்
தேவ கௌடா

**ஹெச். டி. தேவ கவுடா** என்று பரவலாக அறியப்படும் **ஹரதனஹல்லி தொட்டெ கவுடா தேவ கவுடா** (Haradanahalli Doddegowda Deve Gowda, ) (பிறப்பு மே 18,1933) இந்தியக் குடியரசின் பதினான்காவது பிரதமராகவும் (1996–1997) கர்நாடக மாநிலத்தின் பதினொன்றாவது முதல் அமைச்சராகவும் (1994–1996) இருந்தவர் ஆவார்.

## அரசியல் வாழ்க்கை
விவசாயக் குடும்பமொன்றில் பிறந்த தேவ கௌடா, 1962ஆம் ஆண்டில் மாநிலச் சட்டப்பேரவைக்கு தேர்ந்தெடுக்கப் பட்டார். கர்நாடக அரசியலில் முக்கியப் பங்கு வகித்த  கவுடா 1975களில் காங்கிரஸ் கட்சியில் பிரதமர் இந்திரா காந்தி கொண்டு வந்த எமர்ஜென்சியை எதிர்த்து ஜெயபிரகாஷ் நாராயணன் உருவாக்கிய ஜனதா கட்சியில் படிப்படியாக முன்னேறினார். 1980இல் அக்கட்சி பிளவுபட்டது. அதன் பிறகு 9 வருடங்கள் கழித்து மீண்டும் காங்கிரஸ் கட்சியில் ராஜீவ் காந்தி ஆட்சி காலத்தில் அவர் தலைமையில் நடந்த போபர்ஸ் ஊழல், **ரஃபேல் ஊழல்**, **எச்.டி.நீர்முழ்கி கப்பல் ஊழல்** வழக்குகளை எதிர்த்து காங்கிரசில் இருந்து வெளியேறிய அமைச்சர்களில் ‌ஒருவரான வி. பி. சிங் ஆரம்பித்த ஜனதா தளம் கட்சியை உருவாக்க பெரும் பங்காற்றினார். 1996 இந்திய நாடாளுமன்றத் தேர்தலில்  முந்தைய ஆளும் கட்சியான காங்கிரஸ் கட்சி தோல்வியுற்று எதிர்க்கட்சியான பாரதிய ஜனதா கட்சியும் ஆட்சி அமைக்க அறுதிப்பெரும்பான்மை இல்லாத நிலையில் ஆட்சி அமைக்க முடியததால். அத்தேர்தலில் வெற்றி பெற்ற பல மாநில கட்சிகள் இணைந்து ஐக்கிய முன்னணி என்ற முன்னணியை உருவாக்கி ஜனதா தளம் கட்சி சார்பில் இந்தியப் பிரதமராக பொறுப்பேற்றார்.

1999 இல் வி. பி. சிங் ஜனதா தளம் கட்சியை முடக்கம் செய்து கொண்டதால். தனது தலைமையில் ஜனதா தளம் (எஸ்) என்ற கட்சியை உருவாக்கி அதன் தலைவராக இன்று வரை உள்ளார்.
## குடும்பம்
* தேவ கௌடா - சென்னம்மா (தம்பதியர்)
* எச். டி. ரேவண்ணா (மூத்த மகன்)
* எச். டி. குமாரசாமி (இளைய மகன்)
* அனிதா குமாரசாமி (குமாரசாமியின் மூத்த மனைவி)
* ராதிகா குமாரசாமி (குமாரசாமியின் இளைய மனைவி)
* நடிகர் நிகில் குமார் (குமாரசாமியின் மகன்)
* பிரஜ்வல் ரேவண்ணா (எச்.டி. ரேவண்ணாவின் மகன்)

## இவற்றையும் பார்க்க

* இந்தியப் பிரதமர்கள்
* பிரபல இந்தியர்களின் பட்டியல்

## மேற்கோள்கள்

## வெளி இணைப்புகள்

* இந்தியப் பிரதமரின் அதிகாரப்பூர்வ வலைத்தளம்
* இந்தியப் பிரதமர்களின் தபால் தலைகள்
* இந்தியப் பிரதமர் 

பகுப்பு:இந்திய அரசியல்வாதிகள்
பகுப்பு:இந்தியப் பிரதமர்கள்
பகுப்பு:1933 பிறப்புகள்
பகுப்பு:வாழும் மக்கள்
பகுப்பு:கர்நாடக முதலமைச்சர்கள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:ஹாசன் மாவட்ட மக்கள்
பகுப்பு:16வது மக்களவை உறுப்பினர்கள்
பகுப்பு:கர்நாடக நபர்கள்
மருத்துவ புள்ளியியல்

தனிமனிதர்களினதும் சமூகத்தினதம் உடல் உள நலத்தைப் பேண உதவும் புள்ளியியல் விபரங்களை **மருத்துவ புள்ளியியல்** எனலாம்.  பல கூறுகள் ஒரு தனிமனிதரின் சமூகத்தின் நலத்தை நிர்ணயிக்கின்றன.  இவற்றை நான்கு பெரும்வகையாகப் பிரிக்கலாம்.

* Data on the population - மக்கள்தொகையீடு தரவுகள் - தொகை, வயது, பாலின விகிதம், இனத் தோற்றம், நகரமயமாக்கம், geographic distribution etc
* Vital statistics – Live births; deaths by sex, age, and cause; marriages and divorces, migration (internal and external), adoptions etc
* Health statistics – Morbidity by type, servity, and outcome of illness or accident; data on notifiable diseases, on blindness, incapacity; tumor registries etc
* Statistics bearing upon health services

பகுப்பு:மருத்துவம்
பகுப்பு:புள்ளியியல்
தெற்காசிய பங்குச் சந்தைகளின் பட்டியல்

right|thumb|350px|ஆப்கானிஸ்தான் ஈரான் உள்ளடங்களாக தெற்காசியா

**தெற்காசிய பங்குச் சந்தைகளின் பட்டியலில்**கீழ்வரும் நாடுகளில் உள்ள பங்கு பரிவர்த்தனை நிலையங்களின் விவரம் உள்ளடக்கப்பட்டுள்ளது. 
* வங்காளதேசம் 
* பூட்டான்
* இந்தியா
* மாலைதீவு
* நேபாளம்
* பாக்கிஸ்தான் 
* இலங்கை
* பிரித்தானிய இந்தியப் பெருங்கடல் பகுதி
இவை தவிர:
* ஆப்கானிஸ்தான் 
* ஈரான்
என்பனவு்ம்

இந்தியாவில் பல பங்குச் சந்தைகள் காணப்படுகின்றன இவற்றில் மும்பை பங்குச் சந்தை (Bombay Stock Exchange-(BSE) மற்றும் தேசிய பங்குச் சந்தை (National Stock Exchange - NSE) என்பன தேசிய மட்டதிலான சந்தையாக வகைப்படுத்தப்படுகின்றது, இதுதவிர 21 பிராந்திய மட்டத்திலான சந்தைகளும் காணப்படுகின்றன. http://www.surfindia.com/finance/regional-stock-exchanges.html
 
இலங்கை தனக்கென ஒரே ஒரு பங்குபரி்வர்த்தனை நிலையத்தினை கொண்டுள்ளது.

குறிப்பு :- இங்கு பங்குச்சந்தை(Share Market) எனவும் பங்கு பரிவர்த்தனை நிலையம் ( Stock Exchange) என குறிஉப்பிடப்படுவதும் ஒரே விடயத்தினையே.

## இவற்றியும் பார்க்க

## வெளி இணைப்புகள்

பகுப்பு:பங்குச் சந்தை
பகுப்பு:தெற்கு ஆசியா
அஜித் அகர்கர்

**அஜித் அகர்கர்** (**Ajit  Agarkar**  (பிறப்பு:டிசம்பர் 4, 1977 - மும்பை) என்பவர் முன்னாள் இந்தியத் துடுப்பாட்ட அணி வீரர் ஆவார். இவர் 1998 ஆம் ஆண்டு ஏப்ரல் 1 முதல் இந்திய அணிக்காக 200 சர்வதேச  துடுப்பாட்டப் போட்டிகளில் விளையாடினார். இவர் ஆடத் துவங்கிய காலத்தில் மிக வேகமாக 50 இலக்குகளை வீழ்த்தியவர் எனும் சாதனையைப் படைத்தார். இவரின் காலத்தில் ஒருநாள் பன்னாட்டுத் துடுப்பாட்டப் போட்டிகளில் அதிக இலக்குகள் வீழ்த்திய இந்திய வீரர் எனும் சாதனையைப் படைத்தார். இவர் 1999 துடுப்பாட்ட உலகக்கிண்ணம், 2003 துடுப்பாட்ட உலகக்கிண்ணம், 2007 துடுப்பாட்ட உலகக்கிண்ணத் தொடர்களில் விளையாடியுள்ளார்.

2013 ஆம் ஆண்டில் நடைபெற்ற ரஞ்சிக் கோப்பை தொடரில் மும்பை துடுப்பாட்ட அணித் தலைவராக இருந்தார். அந்தத் தொடரில் இவரின் தலமையிலான் அணி கோப்பையை வென்றது. இந்தியன் பிரீமியர் லீக் போட்டித் தொடர்களில் டெல்லி டேர்டெவில்ஸ் மற்றும் கொல்கத்தா நைட் ரைடர்ஸ் அணிகளுக்காகவும் விளையாடியுள்ளார். 1998 ஆம் ஆண்டில் தேர்வுத் துடுப்பாட்டத்திலும், 2006 ஆம் ஆண்டில் பன்னாட்டு இருபது20 போட்டிகளிலும் அறிமுகமானார். 2013 ஆம் ஆண்டில் அனைத்து வடிவ துடுப்பாட்டங்களில் இருந்தும் ஓய்வு பெறுவதாக அறிவித்தார். தனது ஓய்விற்குப் பிறகு துடுப்பாட்ட பகுப்பாய்நராக உள்ளார்.

## சர்வதேச போட்டிகள்
ஏப்ரல் 1, 1998 இல் கொச்சியில் நடைபெற்ற ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டத்தில்அறிமுகமானார். இந்தப் போட்டியில் அடம் கில்கிறிஸ்ற் இலக்கை வீழ்த்தினார்.

பின் கொக்கக் கோலா வாகையாளர் தொடரில் இலங்கைத் துடுப்பாட்ட அணிக்கு எதிரான முக்கியமான போட்டியில் தனது 20 ஆவது வயதில் விளையாடினார். அந்தப் போட்டியில் முக்கியமான மூன்று இலக்குகளை வீழ்த்தி அந்த அணியை 98 ஓட்டங்கள் மட்டுமே எடுக்கச் செய்து வீழ்த்த உதவினார்.

இவரின் துவக்க காலத்தில் ஜவகல் ஸ்ரீநாத் உடன் இணைந்து பந்துவீசினார். பின் ஆசீஷ் நேரா 1999 ஆம் ஆண்டிலும், 2000 ஆம் ஆண்டில் ஜாகிர் கான் ஆகியோரின் வருகைக்குப் பின் அணியில் இடம் கிடைப்பதில் சற்று சிக்கல் இருந்தது. இருந்தபோதிலும் இவருக்கு அணியில் இடம் கிடைத்தது. ஆனால் இவருக்கு அடிக்கடி ஏற்பட்ட காயங்களினாலும் 2004 ஆம் ஆண்டில் இர்பான் பதானின் வருகைக்குப் பிறகும் இவருக்கு அணியில் நிலையான இடம் கிடைக்கவில்லை. அகர்க்கர் 2002 மற்றும் 2003 ஆம் ஆண்டுகளில் பந்துவீச்சாளராகவும், மட்டையாளராகவும் பல சிறப்பான பங்களிப்பை அணிக்காக அளித்துள்ளார்.

மட்டையாளராகவும் சிறப்பான பங்களிப்பை அளித்துள்ளார். குறிப்பாக 2002 ஆம் ஆண்டில் லார்ட்ஸ் மைதானத்தில் இங்கிலாந்து துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டத்தில் இறுதிவரை ஆட்டமிழக்காமல்109* ஓட்டங்கள் எடுத்தார். இந்தப் போட்டியில் இந்திய அணி தோற்றபோதிலும் இவரின் பங்களிப்பு கவனிக்கத்தக்க வகையில் அமைந்தது. 2000 ஆம் ஆண்டில் சிம்பாப்வே துடுப்பாட்ட அணிக்கு எதிராக நடைபெற்ற ஒருநாள் பன்னாட்டுத் துடுப்பாட்டப் போட்டியில் 25 பந்துகளில் 67 ஓட்டங்கள் எடுத்து இறுதிவரை ஆட்டமிழக்காமல் இருந்தார்.

அதிக இலக்குகள் வீழ்த்திய இந்தியர்கள் பட்டியலில் இவர் ஜவகல் ஸ்ரீநாத் மற்றும் அனில் கும்ப்ளே ஆகியோருக்கு அடுத்தபடியாக இருந்தார். 2009-2010 ஆம் ஆண்டில் நடைபெற்ற ரஞ்சிக் கோப்பை இறுதிப் போட்டியில் கருநாடக அணிக்கு எதிரான போட்டியில் 5 இலக்குகள் வீழ்த்தினார்.

## மேற்கோள்கள்


## வெளியிணைப்புகள்
அஜித் அகர்க்கர் - குறிப்புகள்

பகுப்பு:1977 பிறப்புகள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:மகாராட்டிர விளையாட்டு வீரர்கள்
பகுப்பு:இந்தியத் துடுப்பாட்ட வர்ணனையாளர்கள்
சீன வலை

thumb|250px|சீன வலை
**சீன வலை** என்பது இந்தியாவின் கேரள மாநிலத்தில் உள்ள கொச்சி நகரத்தில் மீன் பிடிக்கப் பயன்படும் ஒரு சிறப்பான வலை ஆகும். இந்த வலை கரையில் இருந்து இயக்கப்படும் ஒரு நிலையான அமைப்பு ஆகும். ஒவ்வோர் அமைப்பையும் இயக்க ஆறு மீனவர்கள் தேவை.

பகுப்பு:கேரளம்
கருனகு

200px|thumb|right|கர்னக் கோயிலின் உட்புறம்
[thumb|right|200px|[அமூன் கடவுள் கோயில் வளாகத்தின் நுழைவாயிலின் மேற்குப் பக்கத்திலிருந்தான தோற்றம்.]]

**கர்னக்** என்பது, எகிப்து நாட்டில் உள்ள ஒரு சிறிய ஊர் ஆகும். நைல் நதியின் கரையில் அமைந்துள்ள இவ்வூர் லக்சோரில் இருந்து 2.5 கி.மீ தொலைவில் உள்ளது. மிகப் பழமையான எகிப்தியக் கோயில்கள் அமைந்துள்ளதே இவ்வூர் முக்கியத்துவம் பெறக் காரணமாகும். கர்னக் கோயில் இவ்வூரின் கட்டிடங்கள் அமைந்துள்ள பகுதியிலும் இரண்டு மடங்கு அளவுள்ளதாகும். கர்னாக் ஒரு ஊர் என்பதிலும், ஒரு கோயில் தொகுதியாகவே பெரிதும் அறியப்படுகிறது.

கர்னாக்கில் மத்தியகால இராச்சியத்தை (கிமு 2055 – கிமு 1650) ஆண்ட முதலாம் செனுஸ்ரெத் எனும் பார்வோன் வெள்ளைக் கோயிலை நிறுவினார். கிமு 2050-களில் கட்டப்பட்ட  அமூன் மற்றும் இரா கடவுளர்  கோயில்கள் தாலமி வம்சம் வரை (கிமு 30) நல்ல நிலையில் இருந்தது. பின்னர் சிதிலமைடைந்தது போயிற்று. இது எகிப்தில் உள்ள உலகப் பாரம்பரியக் களங்களில் ஒன்றாகும்.இந்நகரத்த்தின் கர்னாக் கோயிலில் பண்டைய எகிப்திய மன்னர்களின் பெயர்கள் கொண்ட கர்னாக் மன்னர்கள் பட்டியல் அடங்கிய கல்வெட்டு வரிசைகள் கிடைத்துள்ளது. 

கர்னக் கோயில் பகுதி ஒரு பாரிய திறந்தவெளி அருங்காட்சியகம் என்பதுடன், உலகின் மிகப் பெரிய பண்டைய சமயம் சார்ந்த இடமாகவும் திகழ்கின்றது. எகிப்தில் கெய்ரோவுக்கு அண்மையில் உள்ள கீசாவின் மாபெரும் பிரமிட்களுக்கு அடுத்தபடியாக, கூடுதலான சுற்றுலாப் பயணிகள் வருகை தருகின்ற இடமும் இதுவேயாகும்.

இது நான்கு பகுதிகளைக் கொண்டது. இவற்றுள் ஒன்று மட்டுமே சுற்றுலாப் பயணிகளும், பொதுமக்களும் பார்ப்பதற்காக விடப்பட்டுள்ளது. இதுவே முக்கியமான கோயில் பகுதியும், பெரியதும் ஆகும். பெரும்பாலானவர்களுக்கு, கர்னக் என்பது இந்த அமொன் ரே வளாகம்  மட்டுமே. ஏனைய மூன்று பகுதிகளுக்கு உள்ளும் பொதுமக்கள் உட்செல்ல முடியாது.

மேற்குறிப்பிட்ட நான்கு முக்கிய பகுதிகளையும் சூழவுள்ள மதிலுக்கு வெளியேயும் சில சிறிய கோயில்களும், ஸ்ஃபிங்ஸ் எனப்படும் உருவங்களின் வரிசைகளைக் கொண்ட பாதைகளும் காணப்படுகின்றன. இப் பாதைகள், மூத் வளாகம் (Precinct of Mut), அமொன் ரே வளாகம், லக்சோர் கோயில் என்பவற்றை இணைக்கின்றன.

கர்னக் பகுதியிலுள்ள கோயில்களின் மிக நீண்ட கால வளர்ச்சியும், பயன்பாடும் அதனை எகிப்தில் உள்ள ஏனைய தொல்லியல் மற்றும் கோயில் களங்களிலிருந்து வேறுபடுத்துகின்றது. இப்பகுதியின் கட்டுமானப் பணிகள் கிமு 16 ஆம் நூற்றாண்டில் தொடங்கியதாகக் கணிக்கப்பட்டுள்ளதுடன், 30 பார்வோன்கள் இங்கே கட்டிடங்களைக் கட்டியுள்ளார்கள். இதனால் இக்கட்டிடத் தொகுதி, வேறு எங்கும் காணப்படாத வகையில், பாரிய அளவு கொண்டதாகவும், சிக்கலானதாகவும், பல்வகைமை கொண்டதாகவும் அமைய உதவியது.

## இதனையும் காண்க
* கர்னாக் மன்னர்கள் பட்டியல்
* முதலாம் செனுஸ்ரெத் 
* முதலாம் தூத்மோஸ்
* அல்-உக்சுர்
* மெடிநெத் அபு மன்னர்கள் பட்டியல்
## மேற்கோள்கள்


பகுப்பு:எகிப்தின் வரலாறு
பகுப்பு:எகிப்திய நகரங்கள்
பகுப்பு:எகிப்தியக் கோவில்கள்
பகுப்பு:எகிப்தியக் கட்டிடக்கலை
பகுப்பு:எகிப்தின் உலகப் பாரம்பரியக் களங்கள்
பகுப்பு:உலகப் பாரம்பரியக் களங்கள்
பகுப்பு:எகிப்தில் உள்ள தொல்லியல் களங்கள்
சௌந்தர்யா

**சௌந்தர்யா** (சூலை 18, 1972 - ஏப்ரல் 17, 2004) தென்னிந்தியத் திரைப்பட நடிகை ஆவார். பொன்னுமணி என்ற திரைப்படத்தின் மூலம் செளந்தர்யா அறிமுகமானார். தமிழ் முன்னணி கதைநாயகர்கள் பலருடன் செளந்தர்யா நடித்துள்ளார். ரஜினிகாந்த்துடன் அருணாச்சலம், படையப்பா ஆகிய திரைப்படங்களில் நடித்துப் புகழ் பெற்றார். 2004 ஆம் ஆண்டு பாரதிய ஜனதா கட்சிக்கு ஆதரவாக பொதுக்கூட்டங்களில் கலந்து கொள்ள வானூர்தியில் சென்ற போது ஏற்பட்ட விபத்தில் இறந்தார். அப்போது அவர் தன் வயிற்றில் கருவினைக் கொண்டிருந்தார். இவர் தமிழ், தெலுங்கு, கன்னடம், மலையாள மொழிகளில் நூற்றுக்கும் மேற்பட்ட திரைப்படங்களில் நடித்தவர்.

## தனிப்பட்ட வாழ்க்கை
சவுந்தர்யா சூலை 18 1972 கோலார் மாவட்டத்தில் தற்போதைய காலத்தின் கர்நாடகத்தில் பிறந்தார். பெற்றோர் கே.எஸ் சத்யநாராயண - மஞ்சுளா ஆவர். தந்தை கன்னடத் திரைப்பட எழுத்தாளர்-தயாரிப்பாளர். பெங்களூரில் தனது மருத்துவப் படிப்பை முதல் ஆண்டிற்குப் பிறகு தொடரவில்லை.

2003 ஆம் ஆண்டில், தனது தாய்வழி உறவினரான ஜி.எஸ். ரகுவை மணந்தார். ரகு ஒரு மென்பொருள் பொறியாளர் ஆவார். 

## குறிப்பிடத்தக்க திரைப்படங்கள் சில
### தமிழ்
* அருணாச்சலம்
* படையப்பா
* காதலா காதலா
* பொன்னுமணி
* தவசி
*சொக்கத்தங்கம்

### கன்னடம்
* ஆப்தமித்ரா

### தெலுங்கு
* ஹலோ பிரதர்
* அண்ணையா
* ராஜா

## இறப்பு
17 ஏப்ரல் 2004 அன்று, சவுந்தர்யா ஒரு விமான விபத்தில் இறந்தார். அவரது சகோதரர் அமர்நாத் உடன் இணைந்து கரீம்நகரில் இருந்து பெங்களூருக்கு பயணம் மேற்கொண்டிருந்த போது இறந்தார். அவரது தேர்தல் பிரச்சாரத்தின் போது அந்த ஆண்டு ஆதரவு பாரதிய ஜனதா கட்சியில் சேர்ந்திருந்த காலமாகும்.

அக்னி ஏரோஸ்போர்ட்சுக்கு சொந்தமான செசுனா 180 என்ற விமானம், காலை 11:05 மணிக்கு புறப்பட்டு, மேற்கு நோக்கி திரும்பியது, வேளாண் அறிவியல் பல்கலைக்கழகத்தின் காந்தி கிருஷி விஜியன் கேந்திராவின் வளாகத்தில் விபத்துக்குள்ளானது. இது 100 அடி உயரத்தை மட்டுமே அடைந்து தீப்பிழம்புகளாக வெடித்தது. பல்கலைக்கழகத்தின் சோதனைத் துறைகளில் பணிபுரியும் இருவரில் ஒருவரான பி.என்.கணபதி, விமானத்தை ஆக்கிரமித்தவர்களைக் காப்பாற்ற விரைந்து சென்றார். விமானம் விபத்துக்குள்ளானது என்று கூறினார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1972 பிறப்புகள்
பகுப்பு:2004 இறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:கோலார் மாவட்ட மக்கள்
பகுப்பு:வானூர்தி விபத்தில் இறப்புகள்
நட்பு

**நட்பு**, **தோழமை **, **சினேகம்** என்பது இருவரிடையே அல்லது பலரிடையே ஏற்படும் ஓர் உறவாகும். வயது, மொழி, இனம், நாடு என எந்த எல்லைகளும் இன்றி, புரிந்து கொள்ளுதலையும், அனுசரித்தலையுமே அடிப்படையாகக் கொண்டது. நண்பர்கள் தங்களின் தனிப்பட்ட விருப்பு வெறுப்புகளை மறந்து ஒருவரை ஒருவர் அனுசரித்துச் செல்வார்கள். நண்பர்கள் ஒருவருக்கு ஒருவர் உண்மையாக நட‌ந்து கொள்வார்கள். இன்பத்திலும் துன்பத்திலும் தானாகவே முன்வந்து உணர்வுகளைப் பகிர்ந்து கொள்வார்கள்.

## நட்பின் வகைகள்

* நட்பு இங்கு நட்பு வைத்துக் கொள்ளும் பாலினத்தின் அடிப்படையில் கீழ்கண்டவாறு பிரிக்கப்படுகிறது.

#ஆண்‍‍‍-ஆண் நட்பு
#பெண்-பெண் நட்பு
#ஆண்-பெண் நட்பு

* நட்பிற்காக அவர்கள் பயன்படுத்தும் தொடர்புமுறையைக் கொண்டும் வகைப்படுத்தலாம்.

#நேரடி நட்பு
#மறைமுக நட்பு
::பேனா நட்பு
::மின்னஞ்சல் நட்பு

## மேற்கோள்கள்

பகுப்பு:உறவுமுறை
நந்தினி

* நந்தினி (புராண மிருகம்) - இந்து புராணக் கதைகளில் வரும் விலங்கு

* நந்தினி (கதைமாந்தர்) - பொன்னியின் செல்வன் கதைமாந்தர்
* நந்தினி (கர்நாடகா) - கர்நாடகத்தில் இயங்கி வரும் பால் உற்பத்தி நிறுவனம்
* நந்தினி (செயற்பாட்டாளர்) - மது எதிர்ப்புச் செயற்பாட்டாளர்
* நந்தினி (தொலைக்காட்சித் தொடர்) - தமிழ்த் தொலைக்காட்சித் தொடர்

* நந்தினி சத்பதி - இந்திய அரசியல்வாதி
* நந்தினி சேவியர் - எழுத்தாளர்
வவுனியா மாவட்டம்

**வவுனியா மாவட்டம்** (*Vavuniya District*) இலங்கையின் வட மாகாணத்தின் 5 மாவட்டங்களில் ஒன்றாகும். இதன் தலைநகரம் வவுனியா நகரமாகும். இது தேர்தல் நோக்கங்களுக்காக வன்னி தேர்தல் மாவட்டத்தில் உள்ளடக்கப்பட்டுள்ளது. இலங்கை நாடாளுமன்றத்தில் 1 ஆசனத்தைக் கொண்டுள்ளது. நிர்வாகத்துக்காக 4 வட்டச்செயலாளர் பிரிவுகளாக பிரிக்கப்பட்டுள்ளது.

## மேற்கோள்கள்


பகுப்பு:இலங்கையின் மாவட்டங்கள்
கம்பகா மாவட்டம்

**கம்பகா மாவட்டம்** (*Gampaha District*,  *கம்பஹ மாவட்டம்*) இலங்கையின் 25 மாவட்டங்களில் ஒன்றாகும். இது மேற்கு மாகாணத்தில் அமைந்துள்ளது. கம்பகா நகரம் இதன் தலைநகரமாகும். இலங்கை பாராளுமன்றத்தில் 13 ஆசனங்களைக் கொண்டுள்ளது. இது 1177 கிராமசேவகர் பிரிவுகளையும், 13 பிரதேச செயலர் பிரிவுகளையும் கொண்டுள்ளது.

## புவியமைப்பு
கம்பகா மாவட்டகில் புத்தளம் மற்றும் குருணாகல் மாவட்டமும், கிழக்கில் கேகாலை மாவட்ம் இலங்கையின் மேற்குப் பகுதியில் அமைந்துள்ளது. இம்மாவட்டம்  1,387 சதுரகிலோமீற்றர் நிலப்பரப்பளவைக் கொண்டுள்ளது. இதன் எல்லைகளாக வடக்டமும், தெற்கே கொழும்பு மாவட்டமும், மேற்கில் இந்து சமுத்திரமும் காணப்படுகின்றது.

## மேற்கோள்கள்


பகுப்பு:இலங்கையின் மாவட்டங்கள்
களுத்துறை மாவட்டம்

**களுத்துறை மாவட்டம்** இலங்கையின் 25 மாவட்டங்களில் ஒன்றாகும். இது மேற்கு மாகாணத்தில் அமைந்துள்ளது. களுத்துறை நகரம் இதன் தலைநகரமாகும். இலங்கை நாடாளுமன்றத்தில் 8 ஆசனங்களைக் கொண்டுள்ளது. இது 762 கிராமசேவகர் பிரிவுகளையும் 14 பிரதேச செயளர் பிரிவுகளையும் கொண்டுள்ளது.

## மேற்கோள்கள்


பகுப்பு:இலங்கையின் மாவட்டங்கள்
மாத்தளை மாவட்டம்

**மாத்தளை மாவட்டம்** இலங்கையின் 25 மாவட்டங்களில் ஒன்றாகும். இது மத்தியு மாகாணத்தில் அமைந்துள்ளது. மாத்தளை நகரம் இதன் தலைநகரமாகும். இலங்கை நாடாளுமன்றத்தில் 4 ஆசனங்களைக் கொண்டுள்ளது. இது  545 கிராமசேவகர் பிரிவுகளையும் 11 பிரதேச செயளர் பிரிவுகளையும் கொண்டுள்ளது.

## மேற்கோள்கள்


பகுப்பு:இலங்கையின் மாவட்டங்கள்
பகுப்பு:கண்டி இராச்சியம்
மாத்தறை மாவட்டம்

**மாத்தறை மாவட்டம்** இலங்கையின் 25 மாவட்டங்களில் ஒன்றாகும். இது தெற்கு மாகாணத்தில் அமைந்துள்ளது. மாத்தறை நகரம் இதன் தலைநகரமாகும். மாத்தறை மாவட்டம் 7 நாடாளுமன்ற தொகுதிகளைக் கொண்டுள்ளது. இது  650 கிராமசேவகர் பிரிவுகளையும் 16 பிரதேச செயளர் பிரிவுகளையும் கொண்டுள்ளது. வெலிகம, அக்குரஸ்ஸ போன்ற பிரதான நகரங்களும் இம்மாவட்டத்திலேயே அமைந்துள்ளன.

## மேற்கோள்கள்

*
பகுப்பு:இலங்கையின் மாவட்டங்கள்
அம்பாந்தோட்டை மாவட்டம்

*அம்பாந்தோட்டை மாவட்டம்*' இலங்கையின் 25 மாவட்டங்களில் ஒன்றாகும். இது தென் மாகாணத்தில் அமைந்துள்ளது. அம்பாந்தோட்டை நகரம் இதன் தலைநகரமாகும். அம்பாந்தோட்டை மாவட்டம் 4 நாடாளுமன்ற தொகுதிகளைக் கொண்டுள்ளது. இது  576 கிராமசேவகர் பிரிவுகளையும் 12 பிரதேச செயளர் பிரிவுகளையும் கொண்டுள்ளது.

## மேற்கோள்கள்




பகுப்பு:இலங்கையின் மாவட்டங்கள்
கேகாலை மாவட்டம்

**கேகாலை மாவட்டம்** இலங்கையின் 25 மாவட்டங்களில் ஒன்றாகும். இது சபரகமுவா மாகாணத்தில் அமைந்துள்ளது. கேகாலை நகரம் இதன் தலைநகரமாகும். கேகாலை மாவட்டம் 9 நாடாளுமன்ற தொகுதிகளைக் கொண்டுள்ளது. இது  573 கிராமசேவகர் பிரிவுகளையும் 11 பிரதேச செயளர் பிரிவுகளையும் கொண்டுள்ளது.

## மேற்கோள்கள்


பகுப்பு:இலங்கையின் மாவட்டங்கள்
மட்டக்களப்பு மாவட்டம்

**மட்டக்களப்பு மாவட்டம்** (*Batticaloa district*) இலங்கையின் 25 மாவட்டங்களில் ஒன்றாகும். இது கிழக்கு மாகாணத்தில் அமைந்துள்ளது. மட்டக்களப்பு நகரம் இதன் தலைநகரமாகும். மட்டக்களப்பு மாவட்டம் 3 நாடாளுமன்ற தொகுதிகளைக் கொண்டுள்ளது. இது  346 கிராமசேவகர் பிரிவுகளையும் 14 பிரதேச செயலாளர் பிரிவுகளையும் கொண்டுள்ளது.

மட்டக்களப்பு மாவட்டத்தின் மொத்தப்பரப்பளவு ஏறத்தாழ 2633.1 சதுர கிலோமீட்டர் ஆகும். இம்மாவட்டத்தின் எல்லைகளாக வடக்கே திருகோணமலை மாவட்டம், வடமேற்கே பொலன்னறுவை மாவட்டம், தெற்கு மற்றும் தென்மேற்கே அம்பாறை மாவட்டம், கிழக்கே வங்காள விரிகுடா ஆகியவை உள்ளன.

இம்மாவட்டத்தில் பெரும்பான்மையாக தமிழரும், அடுத்தபடியாக முஸ்லிம்களும், பின்னர் பரங்கியரும் வாழ்கின்றனர்.

## மக்கள் தொகையியல்
மட்டக்களப்பு மாவட்டத்தின் சனத்தொகை 2012 இல் 525,142 ஆக இருந்தது. இம்மாவட்டத்தின் இலங்கைத் தமிழர் எண்ணிக்கை அதிகமாகவுள்ளது.

### இனம்

### சமயம்

### நிர்வாக அலகு

## அரசியலும் அரசாங்கமும்
## உள்ளூர் அரசாங்கம்
மட்டக்களப்பு மாவட்டம் ஒரு மாநகர சபையையும் இரு நகர சபைகளையும் ஒன்பது பிரதேச சபைகளையும் கொண்ட 12 உள்ளூராட்சி சபைகளைக் கொண்டுள்ளது.

## உசாத்துணை

## குறிப்புகள்

## வெளி இணைப்புகள்

* 


பகுப்பு:இலங்கையின் மாவட்டங்கள்
காலி மாவட்டம்

**காலி மாவட்டம்** (*Galle district*) இலங்கையின் 25 மாவட்டங்களில் ஒன்றாகும். இது தென் மாகாணத்தில் அமைந்துள்ளது. காலி நகரம் இதன் தலைநகரமாகும். காலி மாவட்டம் 10 நாடாளுமன்ற தொகுதிகளைக் கொண்டுள்ளது. இது  896 கிராமசேவகர் பிரிவுகளையும் 18 பிரதேச செயளர் பிரிவுகளையும் கொண்டுள்ளது.

## மேற்கோள்கள்


பகுப்பு:இலங்கையின் மாவட்டங்கள்
ஆமொன் ரா வளாகம்

எகிப்தில் உள்ள லக்சோருக்கு அருகில் கர்னக்கில் அமைந்துள்ள **அமொன் ரே வளாகம்**, கர்னாக் கோயில் தொகுதியை உருவாக்குகின்ற நான்கு பகுதிகளுள் ஒன்றாகும். பண்டைய எகிப்தியப் பண்பாட்டுக்கு உரிய கட்டிடங்களைக் கொண்ட இந் நான்கு பகுதிகளுள் பெரியதும், பொதுமக்கள் பார்ப்பதற்கு அனுமதிக்கப்படுவதுமான ஒரே பகுதியும் இதுவே. இக் கோயில் பண்டைய எகிப்தியர்களின் கடவுளான இரா எனும் அமூன் சூரியக் கடவுளுக்காக அமைக்கப்பட்டுள்ளது.

இக்களம் 250,000 சதுர மீட்டர் பரப்பளவு கொண்டது. மிகவும் பெரிதான இப் பகுதி பல அமைப்புக்களையும், கொண்டு அமைந்துள்ளது. இதன் பல பகுதிகளில், அகழ்வாய்வும், மீளமைப்பும் நடைபெற்று வருவதால் அப்பகுதிகளுக்குள் பொதுமக்கள் அனுமதிக்கப்படுவது இல்லை. இதன் வட மேற்குப் பகுதியில் ஒரு அருங்காட்சியகமும் உள்ளது.
## படக்காட்சிகள்
 
Image:Egypt- (13).JPG|thumb|இரண்டாம் சேத்தியின் கோயில்
Image:Karnak sphynxes.jpg|thumb| ஸ்பிங்க்ஸ்களின் வழித்தடம்  
Image:Karnak Ramses III temple.JPG|right|thumb|மூன்றாம் ராமேசஸ் கோயில் நுழைவாயில் 
Image:Egypt- (11).JPG|thumb|right| கர்னாக் கோயில் வளாகம்
File:Karnak Tempel 02.jpg|thumb|கர்னாக் கோயில் வளாகம்
Image:Obeslisk karnak.jpg|thumb|upright| முதலாம் தூத்மோசின் கல் தூபி
Image:Thutmose III at Karnak.jpg|thumb|மூன்றாம் தூத்மோஸ் சிற்பம்
Image:Lago sagrado de Karnak, Egipto. Marzo de 2008.jpg|thumb|right|அமூன்-இரா கடவுளின் புனித ஏரி வளாகம் 


## மேற்கோள்கள்

## வெளி இணைப்புகள்
*  Karnak temple complex at Luxor

பகுப்பு:எகிப்தின் வரலாறு
பகுப்பு:எகிப்திய தொன்மவியல்
பகுப்பு:எகிப்திய நாகரிகம்
பகுப்பு:எகிப்தியக் கோவில்கள்
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தியக் கட்டிடக்கலை
பிபாசா பாசு

**பிபாசா பாசு** (*Bipasha Basu*, பிறப்பு: ஜனவரி 7, 1979) ஓர் இந்திய நடிகை. இவர் ஒரு மாடல் அழகியும் ஆவார். 2001 இலிருந்து நடித்து வருகிறார். தமிழ்த் திரைப்படமான சச்சினில் நடித்தவர் என்பது குறிப்பிடத்தக்கது.

பகுப்பு:தமிழ்த் திரைப்பட நடிகைகள்
பகுப்பு:1979 பிறப்புகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:வங்காள மக்கள்
பகுப்பு:பிலிம்பேர் விருதுகள் வென்றவர்கள்